62019TO0846_INF
Sklep Splošnega sodišča (šesti senat) z dne 10. junija 2020 – Golden Omega/Komisija
(Zadeva T‑846/19)
„Ničnostna tožba – Carinska unija – Skupna carinska tarifa – Tarifna nomenklatura – Uvrstitev v kombinirano nomenklaturo – Predpis, ki potrebuje izvedbene ukrepe – Neobstoj posamičnega nanašanja – Nedopustnost“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Uredba o tarifni uvrstitvi – Posamično nanašanje na tožečo stranko – Merila
(člen 263, četrti odstavek, PDEU; Uredba Komisije 2019/1661, člen 1)
(Glej točke od 29 do 31, od 48 do 51 in 53.)
2.
Ničnostna tožba – Fizične ali pravne osebe – Predpisi, ki potrebujejo izvedbene ukrepe – Pojem – Uredba o tarifni uvrstitvi – Vključitev – Pravna sredstva zoper te akte – Obstoj notranjih pravnih sredstev zoper izvedbene ukrepe
(člen 263, četrti odstavek, PDEU; Uredba Komisije 2019/1661)
(Glej točke od 33 do 39 in 43.)
Predmet
Predlog na podlagi člena 263 PDEU za razglasitev ničnosti Izvedbene uredbe Komisije (EU) 2019/1661 z dne 24. septembra 2019 o uvrstitvi določenega blaga v kombinirano nomenklaturo (UL 2019, L 251, str. 1).
Izrek
1.
Tožba se zavrže kot nedopustna.
2.
Družbi Golden Omega, SA, se naloži plačilo stroškov.